અમેરિકાના સંરક્ષણ મંત્રાલયના હેડકવાર્ટર પેન્ટાગોનના પ્રવકતાએ પણ જણાવ્યું છે કે અમેરિકાએ પાકિસ્તાન સાથે સીધી જ વાત કરી છે અને તેણે શું કરવાનું છે તે અંગે કોઈ જ ગડમથલ ન હોવાથી પાકિસ્તાને હવે કોઈ ભ્રમમાં રહેવાની જરૂર નથી. પાકિસ્તાને તેની ધરતી પર તાલિબાની અને હકાની નેટવર્ક તેમજ અન્ય આંતકી સંગઠનોને આશરો આપવાનું બંધ કરવું જ પડશે. અમેરિકાએ એવી પણ સ્પષ્ટતા કરી છે કે અમેરિકાએ સૈન્ય મદદ કાયમ માટે બંધ કરી નથી પણ પાકિસ્તાન આંતકવાદીઓ સામે પગલાં લેશે તો તેને સહાય મળતી રહેશે.